Diari Oficial de la Generalitat Valenciana


Sumari del DOGV 5821, del 05-08-2008 (2008/9751)

ACORD d'1 d'agost de 2008, del Consell, pel qual es declara la urgent ocupació dels béns i drets subjectes a un expedient d'expropiació forçosa tramitat per la Mancomunitat de l'Alacantí.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5821

Data del DOGV
:   05-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9751


Data del document
:   01-08-2008

Organisme emissor
:   Conselleria de Presidència

Tipus de document
:   Acord

Descriptors 

:   * L'Alacantí
    * expropiació
    * administració local

ACORD d'1 d'agost de 2008, del Consell, pel qual es declara la urgent ocupació dels béns i drets subjectes a un expedient d'expropiació forçosa tramitat per la Mancomunitat de l'Alacantí. [2008/9751]  
El Consell, en la reunió del dia 1 d'agost de 2008, va adoptar l'acord següent:  
La Mancomunitat de l'Alacantí, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte "Expropiació dels terrenys per a la construcció d'una depuradora i les seues instal·lacions complementàries en la zona de l'Alacantí Sud".  
Esta declaració d'urgent ocupació es justifica per les raons següents: les obres del projecte d'expropiació dels terrenys per a la construcció d'una depuradora i les seues instal·lacions complementàries en la zona de l'Alacantí Sud han de dur-se a terme amb celeritat, ja que el principal problema que es planteja actualment en la zona és la falta de capacitat de l'actual EDAR (estació depuradora d'aigües residuals) de Racó de Lleó. Esta planta es troba pràcticament al límit de la seua capacitat de tractament d'aigua i no hi ha espai físic per a la seua ampliació, per la qual cosa no pot absorbir a curt termini més cabals procedents de la seua conca (Alacant i Sant Vicent del Raspeig).  
Esta situació s'agreuja especialment a l'estiu pel fet que les distàncies de circulació de l'aigua residual, junt amb les altes temperatures, provoquen unes condicions sèptiques d'arribada que obliguen el tractament de major duració en l'estació, reduint la capacitat nominal d'esta.  
L'obtenció dels terrenys per un procediment d'expropiació normal suposa córrer el risc de superar àmpliament la capacitat de tractament de l'EDAR i generar greus problemes mediambientals, cosa que justifica àmpliament acudir a este procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats. S'han presentat al·legacions que van ser resoltes per la Junta Rectora.  
Consten l'aprovació del projecte d'obres, l'acta de replantejament i la retenció de crèdit.  
Per tot això, i conforme amb les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, a proposta del conseller de Presidència, el Consell  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per la Mancomunitat de l'Alacantí per a l'execució del projecte "Expropiació dels terrenys per a la construcció d'una depuradora i les seues instal·lacions complementàries en la zona de l'Alacantí Sud", que s'indiquen a continuació:  
Relació de béns afectats  
Polígon-Parcel·la: 20-43. Referència cadastral: 65577 M361951470362KL. Superfície total: 121.446 m². Superfície afectada: 121.446 m². Proposta expropiació: 121.446 m². Característiques del terreny: labor o de conreu regadiu. Titular: LYCOPER S.R.L. NIF: N37266112. Adreça: c/ Campello 5, Pl.B. Mutxamel 03684 (Alacant).  
Polígon-Parcel·la: 20-43. Referència cadastral: 52267 A844125640718HV. Arrendament de sòl rústic destinat a cultiu en producció. Titular: TOPEFLOR SA.T. Núm. 5.593. NIF: F-03157641. Adreça: c/ Gibraltar, núm. 73. Novelda (Alacant).  
Polígon-Parcel·la 42-43. Referència cadastral: 03358 A0420000430000OH. Superfície total: 242.489 m². Superfície afectada: 3.942 m². Proposta expropiació: 3.942 m². Característiques del terreny: cítrics regadiu. Titular: MAXARA. NIF: A-03455854. Adreça: c/ Pintor Agrasot, 6. Esc: AT. Pl: I. 03679 - Alacant.  
El present acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiadora al·legacions només als efectes d'esmenar possibles errors que s'hagen produït en indicar els béns afectats per la urgent ocupació.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà de la publicació del present acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener; i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercir qualsevol altra via que estimen oportuna.  
València, 1 d'agost de 2008  
El vicepresident primer i secretari del Consell,  
VICENTE RAMBLA MOMPLET